English: I thank the Member for his contribution. If my geography is right, I believe I was in the lower Swansea valley on Saturday, if I dare say, at the only premier league team in Wales, but I have to add a caveat: I was there supporting the opposition. It was a draw, so I'll move swiftly on. On non-native species, I know you didn't ask a question, but you're right to raise Japanese knotweed and the real threat from other non-native species. This was something that was high on the agenda at the last British-Irish Council last month in terms of actually how we work UK-wide and with Ireland to tackle that as an issue that doesn't respect borders and goes across shorelines as well. I think you might have said something about increasing urban tree coverage. You're right, it isn't just about woodlands in more rural areas or where we would think of where woodland is placed. It's actually about all the innovative different things we can do in terms of green infrastructure, and that actually has the win-win added value of actually improving the local environment in terms of visually and pride in the community, but it also can help us tackle things like flooding and air quality. If you look at examples not far from here with the Greener Grangetown partnership between Cardiff Council, Welsh Water and Natural Resources Wales, they invested £2 million in Greener Grangetown, which actually catches and directs clean rainwater directly into the River Taff rather than pumping it eight miles up the road into the sea. As part of that, they've also replanted thousands of shrubs and plants. If you go through there now, you can really see visually the difference it has made to the community. I think that is something that we can learn from as a working partnership with the various organisations and public bodies, to see initiatives like that rolled out across Wales. There's also the Llanelli RainScape. One thing I think is really key with these initiatives - and it goes back to the air quality question and the topography and the issue of how close you could be, especially young children, if you're close to the road and the exhausts, and cars idling outside schools. Really, what is key as part of this too is actually starting with a generational change and involving children, because pester power is powerful. I've said that before and I'll say it time and time again: it does have an impact in shaming adults to take action and change their behaviour. It's one of the things in the Eco-Schools project. We're trying it in 35 schools where children will be taking part in air quality monitoring, and then from those results they will initiate their own behavioural change campaigns, and that could include walking buses, scootering to school or a 'no idling' policy. So, I can actually see at one point, if a car is idling outside the school, a six-year-old coming knocking on the window and telling them to turn off their engine. But in all seriousness, in terms of tackling air quality - obviously, I'll go into more detail next week - the Member raised some valid points about the impact of our topography and, actually, we know there are some places that are worst hit in Wales that will need it, which is the purpose of taking a place-based approach. We're thinking that if we're looking at clean air plans or clean air zones, then they have to actually - . A one-size-fits-all is not going to work, and we need to do things that actually meet the challenges and take action in a way that is suitable for those areas.
Welsh: Diolch i'r Aelod am ei gyfraniad. Os yw fy naearyddiaeth yn iawn, rwy'n credu yr oeddwn i yng Nghwm Tawe isaf ddydd Sadwrn, os mentraf ddweud, i weld yr unig dîm sydd o Gymru sydd yn yr uwch gynghrair, ond mae'n rhaid imi ychwanegu cafeat: roeddwn i yno yn cefnogi'r gwrthwynebwyr. Gêm gyfartal oedd hi, felly fe symudaf ymlaen yn gyflym. O ran rhywogaethau anfrodorol, rwy'n gwybod na wnaethoch chi ofyn cwestiwn, ond rydych chi'n iawn i godi clymog Japan a'r bygythiad gwirioneddol gan rywogaethau anfrodorol eraill. Roedd hyn yn rhywbeth a oedd yn uchel ar yr agenda yn y Cyngor Prydeinig-Gwyddelig diwethaf fis diwethaf o ran sut y gallwn ni weithio ledled y DU ac Iwerddon i fynd i'r afael â hynny fel mater nad yw'n parchu ffiniau ac sy'n mynd ar draws arfordiroedd hefyd. Credaf efallai ichi ddweud rhywbeth am gynyddu gorchudd coed trefol. Rydych chi'n iawn, nid yw hyn yn ymwneud â choetiroedd mewn ardaloedd mwy gwledig yn unig neu lle y byddem ni'n credu y byddai caiff wedi'i leoli. Mewn gwirionedd, mae'n ymwneud â'r holl bethau arloesol gwahanol y gallwn ni ei wneud o ran y seilwaith gwyrdd, ac mewn gwirionedd mae i hynny werth ychwanegol lle mae pawb ar eu hennill o wella'r amgylchedd lleol, a hynny o ran golwg a balchder yn y gymuned, ond gall ein helpu ni hefyd i fynd i'r afael â phethau fel llifogydd ac ansawdd aer. Os edrychwch chi ar enghreifftiau nad ydynt nepell oddi yma, gyda phartneriaeth Grangetown Werddach rhwng Cyngor Caerdydd, Dŵr Cymru a Cyfoeth Naturiol Cymru. Buddsoddwyd £2 filiwn yn Grangetown Werddach, sydd mewn gwirionedd yn dal ac yn cyfeirio dŵr glaw glân yn uniongyrchol i Afon Taf yn hytrach na'i bwmpio wyth milltir i ffwrdd i'r môr. Yn rhan o hynny, maen nhw hefyd wedi ailblannu miloedd o lwyni a phlanhigion. Os ewch chi yno nawr, gallwch weld y gwahaniaeth gweledol y mae hynny wedi'i wneud i'r gymuned. Credaf fod hynny'n rhywbeth y gallwn ni ddysgu ohono, fel partneriaeth waith gyda'r gwahanol sefydliadau a chyrff cyhoeddus, i weld cynlluniau fel hwnnw yn cael eu cyflwyno ledled Cymru. Ceir Glawlif Llanelli hefyd. Un peth yr wyf i'n credu sy'n wirioneddol allweddol yn y mentrau hyn - ac mae'n mynd yn ôl at y cwestiwn o ansawdd aer a thopograffi a'r mater o ba mor agos y gallech chi fod, plant ifanc yn arbennig, os ydych chi'n agos at y ffordd a'r pibelli ecsôst, a cheir yn aros â'r injan ymlaen y tu allan ysgolion. Mewn gwirionedd, yr hyn sy'n allweddol yn rhan o hyn hefyd yw dechrau gyda newid dros genedlaethau a chynnwys plant, oherwydd mae pŵer plagio yn rymus. Rwyf wedi dweud hynny o'r blaen ac fe ddywedaf hynny dro ar ôl tro: mae yn cael effaith drwy gywilyddio oedolion i weithredu a newid eu hymddygiad. Mae'n un o'r pethau yn y prosiect Eco-ysgolion. Rydym ni'n rhoi cynnig arno mewn 35 o ysgolion lle bydd plant yn cymryd rhan yn y gwaith o fonitro ansawdd aer, ac wedyn o'r canlyniadau hynny byddant yn cychwyn eu hymgyrchoedd newid ymddygiad eu hunain, a gallai hynny gynnwys bysiau cerdded, dod ar sgwter i'r ysgol neu bolisi 'dim aros â'r injan ymlaen'. Felly, gallaf weld ar ryw bwynt, os yw car yn aros y tu allan i'r ysgol â'r injan yn rhedeg, y bydd plentyn chwe blwydd oed yn dod i gnocio ar y ffenest a dweud wrtho i ddiffodd ei injan. Ond o ddifrif, o ran mynd i'r afael ag ansawdd aer - yn amlwg, fe af i fwy o fanylion yr wythnos nesaf - cododd yr Aelod rai pwyntiau dilys ynghylch effaith ein topograffi ac, mewn gwirionedd, rydyn ni'n gwybod bod yna rai lleoedd sydd mewn sefyllfa waeth yng Nghymru a fydd ei angen, a dyna ddiben arddel ymagwedd sy'n seiliedig ar le. Rydym ni'n credu os ydym ni'n edrych ar gynlluniau aer glân neu barthau aer glân, yna mae'n rhaid iddyn nhw mewn gwirionedd - . Nid yw un dull ar gyfer pawb yn mynd i weithio, ac mae angen inni wneud y pethau hynny sy'n ateb yr heriau mewn gwirionedd a gweithredu mewn modd sy'n addas ar gyfer yr ardaloedd hynny.